
Ministarstvo poljoprivrede,

[bookmark: _Hlk121741654]Broj: UP-I-15-037/26-493/2                                                             28. jul 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu NVO „BUŠA“ iz Herceg Novog, Staroškolska Zelenika br. 3, radi pristupa informacijama, donijelo je: 
 	R J E Š E NJ E 
[bookmark: _Hlk176430723][bookmark: _Hlk184716194][bookmark: _Hlk134694289][bookmark: _Hlk121991128]Usvaja se zahtjev NVO “BUŠA” iz Herceg Novog, pa se dozvoljava pristup informacijama po zahtjevu i to kopiji akta koji sadrži informaciju o: raspodjeli premija za autohtone rase u stočarstvu za 2025. godinu, uz imena vlasnika, brojno stanje grla i iznos premije po svakom gazdinstvu i za koju rasu je premija dobijena.
Pristup informacijama ostvariće se dostavom kopije putem pošte, preporučenom pošiljkom na adresu podnosioca zahtjeva. 
Troškova postupka nije bilo.  
Žalba na rješenje ne odlaže njegovo izvršenje. 
O b r a z l o ž e nj e
NVO “BUŠA” iz Herceg Novog, podnijela je Ministarstvu poljoprivrede, šumarstva i vodoprivrede zahtjev za slobodan pristup informacijama dana 29.06.2026. godine i to informaciji o: raspodjeli premija za autohtone rase u stočarstvu za 2025. godinu, uz imena vlasnika, brojno stanje grla i iznos premije po svakom gazdinstvu i za koju rasu je premija dobijena.
U postupku po zahtjevu, Služba za opšte poslove, kadrovska pitanja i slobodan pristup informacijama obratila se Direktoratu za ruralni razvoj, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Direktorat za ruralni razvoj je izvršio uvid u službene evidencije i utvrdio da u svom posjedu ima informacije koje su tražene predmetnim zahtjevom i da sadrži dvije stranice formata A-4 crnobijeli, te se u njima ne nalaze podaci o ličnostima fizičkih lica.
Ministarstvo poljoprivrede, šumarstva i vodoprivrede je po pravilima upravnog postupanja u smislu člana 12 ZUP-a i člana 27 ZSPI-a, a na osnovu izjašnjenja Direktorata za ruralni razvoj, utvrdilo da ta organizaciona jedinica ovog Ministarstva posjeduje tražene informacije koje se odnose na kopiju informacije o: raspodjeli premija za autohtone rase u stočarstvu za 2025. godinu, uz imena vlasnika, brojno stanje grla i iznos premije po svakom gazdinstvu i za koju rasu je premija dobijena, te da ova informacija sadrži dvije stranice formata A-4 i da se u dijelu istih ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija akta koji sadrži informacije o: raspodjeli premija za autohtone rase u stočarstvu za 2025. godinu, uz imena vlasnika, brojno stanje grla i iznos premije po svakom gazdinstvu i za koju rasu je premija dobijena.
Kako informacije kojima se pristup omogućava ima dvije stranice formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno dvije stranice ne naplaćuju, jer je članom 2 stav 2 ove uredbe propisano da se za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 
                                                                                                                                                                                                    
                                                                                                         m i n i s t a r,                                      
                                                                                                                
                                                                                                          Vladimir Joković, s.r 

